Leiklandas

Leiklandas () – miestas Jungtinėse Amerikos Valstijose, vidurio Floridoje, ~50 km į rytus nuo Tampos. Sudaro aglomeraciją su Vinter Heivenu. Didžiausias Polko apygardos miestas. Yra Linderio tarptautinis oro uostas, geležinkeliai į Tampą, Džeksonvilį, Fort Majersą, Vest Palm Bičą, greitkeliai į Tampą, Orlandą. Vystoma elektronikos, siuvimo pramonė. Apylinkėse kasami fosforitai, auginami vaismedžiai (daugiausia citrinmedžiai).

Leiklandas yra kurortas, kuriame yra 13 ežerų. Vyksta sporto renginiai, konferencijos, koncertai, spektakliai (yra sporto ir konferencijų centras „Civic“). Veikia Polko meno muziejus, gretimame Polk Sityje yra aviacijos muziejus, Pietryčių Floridos koledžas, Floridos pietinis koledžas, Polko bendruomenės koledžas. Leiklando apylinkėse kasmet, balandį, vyksta eksperimentinių orlaivių asociacijos šventė Sun ‘n Fun Fly-In.

2020 m. 54,4 % Leiklando gyventojų buvo baltieji, 20,1 % – lotynoamerikiečiai, 18,6 % – afroamerikiečiai, 3,7 % – mišrios kilmės, 2,1 % – azijiečiai.

 Istorija 

Lakelandą 1883 m. įkūrė verslininkas iš Kentukio Abrahamas Munas, nusipirkęs didelį žemės plotą prie neseniai nutiesto geležinkelio. Gyvenvietė pavadinta Leiklandu (iš angl. „ežerų žemė“) dėl ežerų gausos. Miesto teisės suteiktos 1885 m. Sparčiai augo dėl geležinkelių plėtros. XIX a. pab. pradėtos gausiai auginti braškės, greipfrutai.

 Šaltiniai 

Kategorija:Floridos miestai